|  |
| --- |
| **Захтјев за заједничко прoвођење превентивне активности**  |

|  |
| --- |
| **ДИО** **I**: *ИНФОРМАЦИЈЕ О УКЉУЧЕНИМ СУБЈЕКТИМА* |
|  | Министарство саобраћаја и веза Републике Српске;Министарство унутрашњих послова Републике Српске;Агенција за безбједност саобраћаја Републике Српске;Ауто мото савез Републике Српске;Јединице локалне самоуправе;Радио станице. |
| Укључени субјекти у провођење Пројекта |
| Одговорне особе | МСВ РС, Наташа Костић,МУП РС, Управа полиције, Јединица за послове саобраћајаAБС РС,Милија Радовић, АМС РС, Јелица Лубура,  |
| **ДИО** **II**: *ИНФОРМАЦИЈЕ О ПРОЈЕКТУ*  |
| 1**. Назив пројекта** | **"КАД ВОЗИШ НЕ ТЕЛЕФОНИРАЈ"** |
| **2. Сврха пројекта**Мобилни телефони су у широкој употреби код свих категорија становништва. Све више времена се проводи у аутомобилу па је присутна и употреба мобилног телефона од стране возача у току вожње. Законом је забрањено да возач користи мобилни телефон за вријеме кретања возила у саобраћају на јавном путу, осим у случају да је мобилни телефон прилагођен употреби у возилу. Употреба мобилног телефона није дозвољена ни у случају када је возило заустављено ради поступања по саобраћајном знаку, поступања по знаку и наредби овлашћеног лица, пропуштања возила која имају право првенства пролаза и у другим случајевима када је возач дужан или принуђен да заустави возило на коловозу. Казна за коришћење мобилног телефона у вожњи износи 40,00 КМ.Истраживања везано за утицај употребе мобилног показују да приликом употребе мобилног телефона мождана активност везана за вожњу опада за 37 %. Способност управљања возилом се погоршава и то:* одржавање правца,
* одржавање прилагођене брзине,
* одржавање одстојања,
* праћење кретања пјешака,
* праћење кретања других возила.

Слање или примање поруке скреће поглед возача са пута за просјечно 4,6 сек. Крећући се брзином од 50 км/ч возило за то вријеме пређе око 64 м.Реализацијом кампање „Кад возиш не телефонирај“ очекује се смањење употребе мобилног телефона од стране возача у вожњи, а самим тим и смањење броја саобраћајних незгода изазваних коришћењем мобилног телефона. |
| 3**. Кориштење мобилног телефона у претходном периоду у Републици Српској**У досадашњем периоду није било истраживања везано за коришћење мобилног телефона у вожњи у Републици Српској.  |
| . **4. Временски период у ком се активност реализује**Активност "КАД ВОЗИШ НЕ ТЕЛЕФОНИРАЈ" провешће се у априлу и јуну 2013 године. АМС РС, преко ауто мото друштава, је методом непосредног опажања провео бројање возача који користе или не користе мобилни телефон у вожњи. * Прво бројање (непосредно опажање на терену) обављено је 01. и 05. априла 2013. године.
* Друго бројање обављено је 26. и 29. априла 2013. године.

Осим бројања вршиће се и анкетирање возача о навикама и ставовима везано за коришћење мобилног телефона у вожњи. Кампања - превентивни дио реализоваће се у периоду од 03. до 10. јуна 2013. године.Министарство унутрашњих послова ће у склопу редовних активности вршити појачану контролу кориштења мобилних телефона у вожњи.  |
| **5.** **Информације о сегментима пројекта**У провођењу активности „КАД ВОЗИШ НЕ ТЕЛЕФОНИРАЈ“ потребно је извршити сљедеће активности:1. Планирање активности, односно израда Плана активности

2.1. Бројање возача који користе мобилни телефон у вожњи,* + изабрати мјеста за бројање на територију РС,
	+ одредити времена бројања,
	+ одабрати метод бројања (метод опажања на терену),
	+ извршити бројања
	+ и обрада резултата.

 2.2. Анкета возача* обавити анкетирање
* обрада резултата.

3. Изабрати и дефинисати садржаје који се желе пренијети циљној групи:* садржај радио порука
* садржај писаних материјала ( леци, текстови за писане и електронске медије и др).
* и др.

4. Изабрати средства масовне комуникације 5. Извршити штампање и подјелу летака 6. Омогућити емитовање радио џинглова.**6. Циљ кампање**Циљ провођења активности "КАД ВОЗИШ НЕ ТЕЛЕФОНИРАЈ" је повећање нивоа безбједности саобраћаја у Републици Српској, смањењем употребе мобилних телефона од стране возача у вожњи. Кампањом се жели утицати на промјену ставова према употреби мобилног телефона у вожњи указивањем на опасности које са собом носи употреба мобилног телефона. Реализацијом анкетног истраживања ће се добити показатељи о броју возача који користе мобилни телефон у вожњи, као и навике и ставови возача о употреби мобилног телефона у вожњи. Реализацијом планиране кампање очекује се смањење броја возача који користе мобилни телефон у вожњи што ће позитивно утицати на укупну безбједност саобраћаја.  |
| **7. Субјекти укључени у провођењу активности**МСВ РС; (Министарство саобраћаја и веза Републике Српске);МУП РС; (Министарство унутрашњих послова Републике Српске); АБС РС; (Агенција за безбједност саобраћаја Републике Српске);АМС РС; (Ауто мото савез Републике Српске, АМД),Јединице локалне самоуправе.Највећи ефекти у промјени свијести и смањењу употребе мобилних телефона у вожњи постигли би се са квалитетним медијским материјалима (ТВ и радио спотови, материјали за билборде и писане медије). За израду тих материјала потребно је антажовати професионалну продукцијску кућу (агенцију) која би дефинисала наведене медијске материјале. Тренутно се не располаже са финансијским средствима за ангажовањем овакве агенције. Знатан проблем представљају велика финансијска средства која је потребно издвојити за емитовање видео спотова као и издвајање средстава за постављање билборда на мјестима предвиђеним за њихово постављање на територију РС.Због ограничених финансијских средстава, за провођење превентивног дијела користиће се леци и радио џинглови. Ауто мото савез Републике Српске у овој активности је урадио или ће урадити:* преко ауто мото друштава, обављено је истраживање о кориштењу мобилних телефона у вожњи. Истраживање је обављено бројањем возача који користе мобилни телефон у вожњи.
* учествоваће у изради и финансирању 5.000 летака, као и у финансирању израде радио џингла;
* учествоваће у финансирању трошкова дистрибуције летака по јединицама локалне самоуправе;
* преко ауто мото друштава у периоду док траје превентивни дио (кампања) вршиће подјелу летака;
* представници ауто мото савеза и ауто мото друштава учествоваће у радио и телевизијским емисијама.
* доставити резултата истраживања институцијама које се баве безбједношћу саобраћаја;
* представити резултате истраживања широј јавности.

Агенција за безбједност саобраћаја ће у провођењу медијске кампање:* Урадити План активности,
* учествовати у изради летка за кампању,
* материјал за кампању (летак, радио џингл и анкетни лист) у електронском облику доставити свим јединицама локалне самуоуправе и провести координацуију активности на провођењу кампање,
* доставити радио џингл свим радио станицама у Републици Српској,
* учествовати у радио и у ТВ емисијама у току кампање,
* урадити извјештај о реализацији кампање и доставити свим учесницима.

Министарство унутрашњих послова Републике Српске ће:* вршити појачану контрола употребе мобилних телефона од стране возача у складу са ЗООБС БиХ у току мјесеца Јуна;
* представници Министарства унутрашњих послова Републике Српске ће учествовати у радио и телевизијским емисијама.

Јединице локалне самоуправе ће:* у складу са својим могућностима штампати и подијелити летке,
* анкетирати грађане, обрадити резултате анкете и доствити их Агенцији,
* доставити радио џингл локалним радио станицама,
* провести и друге активности по властитом избору.
 |